Убрзо након Октобарске револуције 1917. у Петрограду, у Мурманску је основан револуционарни комитет на чијем челу су се налазили чланови бољшевичког покрета. Међутим већ у марту наредне године војни бродови Антанте, који су све до Фебруарске револуције били усидрени у заливу, извршен је десант на град и током 1919. цео град је дошао под власт Белогардејаца, а привремене власти тадашње северне области признале су врховну власт адмирала Александра Колчака. У јесен 1919. војска Антанте је била присиљена да се повуче из Мурманска, што је 21. фебруара 1920. довело до устанка против Белогардејаца и већ 13. марта у град је умарширала Црвена армија и поново је успостављена совјетска власт.